Убрзо по доласку усташа на власт почињу прогони локалног српског становништва у Банији. Дана19. јула 1941. године одржано је партијско саветовање у шуми Абез, гдје је донесена одлука о дизању устанка. Дана 22. јуна је у шуми Брезовица крај Сиска формиран Сисачки партизански одред. Одлуку о формирању Одреда је донео Окружни комитет Комунистичке партије Хрватске за Сисак, и то након вести о почетку немачког напада на СССР. Већину људства су чинили чланови КП из околице Сиска. Командант Одреда је био Владо Јанић Цапо.